Hari Kebangsaan Malaysia

Hari Kemerdekaan Malaysia, juga dikenali sebagai Hari Kebangsaan atau Hari Merdeka, disambut di seluruh Malaysia pada setiap 31 Ogos setiap tahun bagi menandakan negara bebas daripada belenggu penjajahan sejak 1782 sehingga tahun 1957. Hari kebangsaan merupakan peristiwa utama dan disambut secara besar-besaran dengan mengadakan perarakan warna warni, nyanyian, pertunjukan pentas, pertandingan dan pelbagai lagi pertunjukan yang diadakan di tempat-tempat yang ditetapkan setiap tahun.

Kemeriahan Hari Kebangsaan dapat dirasakan bermula menjelangnya pukul 12.00 malam di mana bunga api yang berwarna-warni bergemerlapan di udara. Begitu juga acara perbarisan yang diwakili oleh pelbagai agensi turut diadakan bagi memeriahkan lagi suasana hari tersebut. Hari kebangsaan disambut paling meriah di Kuala Lumpur terutama di Dataran Merdeka.

Sambutan hari kebangsaan secara besar-besaran juga dibuat di Putrajaya. Bangunan- bangunan perniagaan, rumah kediaman dan kereta-kereta akan memasang dan mengibarkan bendera Malaysia, Jalur Gemilang, dan ini menyemarakkan lagi suasana perayaan. Hari kebangsaan merupakan hari cuti umum di Malaysia.

 Sejarah 
Penubuhan Malaysia terdiri daripada Persekutuan Tanah Melayu, Borneo Utara/Sabah, Sarawak dan Singapura dijadualkan diisytiharkan secara rasmi pada 31 Ogos 1963, bersamaan ulang tahun ke-6 kemerdekaan Persekutuan Tanah Melayu. Beberapa isu berkaitan dengan bantahan Indonesia dan Filipina memperlambatkan pengisytiharan hingga ke 16 September tahun yang sama. Penangguhan itu juga dibuat bagi membolehkan Pertubuhan Bangsa-Bangsa Bersatu membuat tinjauan umum di Borneo Utara dan Sarawak.A marriage that was doomed from the start. New Straits Times. 4 Ogos, 2007. Bagaimanapun, Borneo Utara dan Singapura masih lagi mendapat kemerdekaan daripada British pada 16 September 1963. Sarawak telah merdeka sebulan lebih awal pada 22 Julai 1963.

Pembentukan Malaysia kemudian diisytiharkan pada 16 September 1963, dan disambut sebagai Hari Malaysia. Sambutan kemerdekaan besar-besaran tetap diadakan pada 31 Ogos, tarikh asal kemerdekaan Persekutuan Tanah Melayu, manakala Hari Malaysia cuma menjadi cuti umum di Sabah. Bagaimanapun, mulai 2000-an terdapat sedikit ketidakpuasan hati di Malaysia Timur yang mendakwa sambutan hari kebangsaan pada 31 Ogos terlalu bertumpuan Semenanjung Malaysia."Keadilan's plans for Merdeka" , Daily Express, 29 Ogos 2007.Aznam, Suhaini, "Celebrating Malaysia Day", 24 September 2007. Pada 2009, kerajaan memutuskan bahawa bermula 2010, Hari Malaysia 16 September disambut sebagai cuti umum persekutuan bersama-sama dengan Hari Merdeka pada 31 Ogos.Malaysia Day now a public holiday, says PM  The Star, 19 Oktober 2009 Manakala bermula 2015, Menteri Ahmad Shabery Cheek menyatakan sambutan hari kemerdekaan mungkin disambut tanpa menyebut bilangan tahun agar tidak meminggirkan penduduk Sabah dan Sarawak.

Tetamu
Tetamu kehormat luar termasuk: 
Anggota keluarga diraja
 Raja dan Ratu Thailand
 Putera Mahkota dan Puteri Jepun
 Duke dan Duchess Gloucester (mewakili Ratu)
 Putera William dari Gloucester
Ketua Kerajaan
 Perdana Menteri Afrika Selatan, Johannes Gerhardus Strijdom
 Perdana Menteri India, Jawaharlal Nehru
 Perdana Menteri Pakistan, Huseyn Shaheed Suhrawardy    
 Perdana Menteri Vietnam, Phạm Văn Đồng 
 Perdana Menteri Sri Lanka, Solomon Bandaranaike  
 Perdana Menteri Burma, U Nu 
 Perdana Menteri Kemboja, Sim Var
 Setiausaha Negara Amerika Syarikat, John Foster Dulles (mewakili Presiden AS Dwight D. Eisenhower)
Perwakilan dari jajahan Britain yang lain
 Gabenor Hong Kong, Sir Alexander Grantham
 Ketua Menteri Singapura, Lim Yew Hock
Bekas anggota pentadbiran jajahan Britain
 Sir Gerald Templer (bekas Pesuruhjaya Tinggi Britain di Persekutuan Tanah Melayu) dan Lady Templer 
 Lady Gurney (isteri bekas Pesuruhjaya Tinggi Britain di Persekutuan Tanah Melayu Sir Henry Gurney)
 Lady Gent (isteri bekas Pesuruhjaya Tinggi Britain di Persekutuan Tanah Melayu Sir Edward Gent)
Pesuruhjaya Tinggi dari negara-negara Komonwel lain
 Pesuruhjaya Tinggi Kanada ke Persekutuan Tanah Melayu, Arthur Redpath Menzies
 Pesuruhjaya Tinggi Australia ke Persekutuan Tanah Melayu, Tom Critchley
 Pesuruhjaya Tinggi New Zealand ke Persekutuan Tanah Melayu, Foss Shanahan

 Tema 

Berikut merupakan tema-tema Hari Kebangsaan dari 
tahun 1970 sehingga kini.
TahunTema1970Muhibah dan Perpaduan1971Masyarakat Progresif1972Masyarakat Adil1973Masyarakat Kebudayaan Malaysia1974Sains dan Teknologi Alat Perpaduan1975Masyarakat Berdikari 1976Ketahanan Rakyat197720 Tahun Bersatu Maju1978Kebudayaan Seni Perpaduan1979Bersatu Berdisiplin1980Berdisiplin Berbakti1981Berdisiplin Berharmoni1982Berdisiplin Giat Maju1983Bersama ke Arah Kemajuan1984Amanah Asas Kejayaan1985Nasionalisme Teras Perpaduan1986Bangsa Tegas Negara Teguh1987Setia Bersatu Berusaha Maju1988-1989Bersatu1990Berjaya1991Wawasan 20201992Wawasan Asas Kejayaan1993Bersatu Menuju Wawasan1994Nilai Murni Jayakan Wawasan1995Jatidiri Penggerak Wawasan1996Budaya Penentu Kecapaian1997Akhlak Mulia Masyarakat Berjaya1998Negara Kita Tanggungjawab Kita1999Bersatu Ke Alaf Baru2000-2006Keranamu Malaysia2007Malaysiaku Gemilang2008Perpaduan Teras Kejayaan20091Malaysia - Rakyat Didahulukan, Pencapaian Diutamakan20101Malaysia Menjana Tranformasi20111Malaysia. Transformasi Berjaya, Rakyat Sejahtera.20121Malaysia. Janji Ditepati '1Malaysia Janji Ditepati' tema Hari Kemerdekaan ke-55 Utusan2013Malaysiaku Berdaulat: Tanah Tumpahnya Darahku2014Malaysia... Di Sini Lahirnya Sebuah Cinta Malaysia... Di Sini Lahirnya Sebuah Cinta tema Hari Kemerdekaan Utusan2015-2016Sehati Sejiwa  Utusan2017Negaraku Sehati Sejiwa 'Negaraku Sehati Sejiwa' tema Hari Kebangsaan 20172018Sayangi Malaysiaku 2019Sayangi Malaysiaku, Malaysia Bersih2020-2021Malaysia Prihatin2022Keluarga Malaysia, Teguh Bersama ‘Keluarga Malaysia Teguh Bersama’ jadi tema Hari Kebangsan tahun ini2023Malaysia Madani: Tekad Perpaduan Penuhi Harapan Tekad Perpaduan Penuhi Harapan, tema Hari Kebangsaan2024Malaysia Madani: Jiwa Merdeka 2025Malaysia Madani: Rakyat Disantuni 

 Galeri 

 Lihat juga 
 Hari Malaysia
 Hari Sabah
 Hari Sarawak
 Sejarah Malaysia
 Pengisytiharan Kemerdekaan Tanah Melayu

Rujukan

 Pautan luar 

  Gambar logo di Jabatan Penerangan Malaysia. 
 Malaysia Merdeka: Malaysia Independence Day Portal 
 [Tema dan Logo Hari Kebangsaan 2017]
 []

Kategori:Sejarah Malaysia
Kategori:Perayaan Ogos
Kategori:Hari kebangsaan
Kategori:Hari kemerdekaan
Kategori:Cuti umum di Malaysia
 H